**Zápisnica z riadneho zasadnutia Obecného zastupiteľstva v Petrovej Lehote, konaného dňa**

 **12. februára 2014**

P r o g r a m :

1. Otvorenie

2. Určenie overovateľov

3. Schválenie plánu zasadnutí obecného zastupiteľstva v r. 2014

4. Návrh plánu kultúrno-spoločenských akcií v roku 2014

5. Informácia o hospodárení a plnení rozpočtu obce za r. 2013

6. Program odpadového hospodárstva v mikroregióne Machnáč -Inovec

7. Informácia o príprave volieb prezidenta SR

6. Rôzne

Prítomní: podľa prezenčnej listiny

P. starosta privítal prítomných a otvoril zasadnutie. Za overovateľov určil p.P. Pšenkovú a Ivana Laššu.

Ďalej sa pokračovalo podľa programu. P. starosta predložil plán zasadnutí OcZ v r. 2014. Riadne zasadnutia by boli v dňoch: 12.februára, 4.júna, 24.septembra a 19.novembra 2014.

Poslanci nemali námietky k plánom zasadnutí.

 **Uznesenie č. 1/2014**

Obecné zastupiteľstvo v Petrovej Lehote

schvaľuje Plán zasadnutí obecného zastupiteľstva v Petrovej Lehote na r. 2014.

Za: 5 Zdržal sa: 0 Proti: 0

V ďalšom bode p. starosta predložil návrh kultúrno-spoločenských akcií. Po krátkej diskusii k jednotlivým akciám bol návrh predložený na schválenie

**Uznesenie č. 2/2014**

Obecné zastupiteľstvo v Petrovej Lehote

schvaľuje Plán kultúrno-spoločenských akcií na r. 2014.

Za: 5 Zdržal sa: 0 Proti: 0

Informáciu o čerpaní finančného rozpočtu na r. 2013 a stave finančných prostriedkov dostali poslanci ako prílohu k pozvánke. Keďže neboli žiadne dotazy, p. ekonómka informovala, že všetky výkazy o hospodárení obce boli odovzdané načas a podľa časového hramonogramu daňového úradu.

**Uznesenie č. 3/2014**

Obecné zastupiteľstvo v Petrovej Lehote

Berie na vedomie informáciu o čerpaní rozpočtu a stave finančných prostriedkov k 31.12.2013.

Za: 5 Zdržal sa: 0 Proti: 0

P. starosta informoval, že v rámci Mikroregiónu Machnáč-Inovec sa pripravuje spracovanie programu odpadového hospodárstva/POH/ obce. POH spracuje spoločnosť ENEX trade, s.r.o. Trenčín.

**Uznesenie č. 4/2014**

Obecné zastupiteľstvo v Petrovej Lehote

Berie na vedomie informáciu o spracovaní POH obce Petrova Lehota.

Za: 5 Zdržal sa: 0 Proti: 0

V ďalšom bode p. starosta informoval o príprave volieb prezidenta SR, ktoré budú 15.3.2014 a 29.3.2014. Obec si plní všetky úlohy, podľa harmonogramu organizačno-technického zabezpečenia volieb. Strany doručia návrhy na členov do okrskovej volebnej komisie v obci.

**Uznesenie č. 5/2014**

Obecné zastupiteľstvo v Petrovej Lehote

Berie na vedomie informáciu o príprave volieb prezidenta SR v r. 2014.

Za: 5 Zdržal sa: 0 Proti: 0

V ďalšom bode p. starosta informoval, že v mesiaci január 2014 prebehlo výberové konanie na funkciu hlavný kontrolór obce s úväzkom 0,5 hod. týždenne pri ½ pracovnom úväzku, na obdobie od 02/2014 do 02/2020. Do výberového konania sa prihlásila iba p. Ing. Jana Kopecká, bytom Neporazda č. 19, ktorá spĺňala všetky kvalifikačné a odborné predpoklady pre túto funkciu.

 **Uznesenie č. 6/2014**

Obecné zastupiteľstvo v Petrovej Lehote

schvaľuje za hlavného kontrolóra obce na obdobie 02/2014-02/2020 p. Ing. Janu Kopeckú bytom Neporadza č. 19.

Za: 5 Zdržal sa: 0 Proti: 0

Ďalej p. starosta informoval, že do konca r. 2013 boli vykonané niektoré práce, ktoré boli predmetom žiadostí občanov na stretnutí občanov v máji m.r. P. starosta informoval, že bol vykonaný náter oplotenia miestneho cintorína, náter štátneho znaku, bola zrealizovaná výmena stĺpov VN a výmena naklonených stĺpov VN v obci. Ostatné veci, ako oprava kríža na miestnom cintoríne, ako i výsadba kvetov pre skrášlenie cintorína, tiež umiestnenie tabúľ “Zákaz vývozu smetí“ na určené miesta sa budú riešiť v tomto roku. Po vzájomnej dohode so Správou ciest Trenčín, farbu na zábradlie popri ceste dodajú oni a obec zabezpečí realizáciu náteru. S natieraním sa začne v prípade priaznivého počasia už v marci t.r. P. Bergmannová dodala, že v blízkosti jej rodinného domu je potrebné pootočiť amplión miestneho rozhlasu. Vec sa porieši pri údržbe VO v obci.

P. starosta oboznámil poslancov OcZ s plánom akcií na r. 2014. Plán akcií je prílohou zápisnice.

 **Uznesenie č. 7/2014**

Obecné zastupiteľstvo v Petrovej Lehote

schvaľuje plán akcií v obci na r. 2014.

Za: 5 Zdržal sa: 0 Proti: 0

p. ekonómka informovala, že na poslednom zasadnutí OcZ v uzn.č. 33/ 2013 obecné zastupiteľstvo vzalo na vedomie, že obec nebude vypracovávať programový rozpočet obce, nakoľko obce do 2000 obyvateľov nemusia uplatňovať programovú štruktúru rozpočtu.

Keďže zasadnutie OcZ sa uskutočnilo ešte pred dňom účinnosti dňom účinnosti novely zákona 426/2013 Z.z. § 4 ods. 5 je potrebné to opraviť nasledovne :

**Uznesenie č. 7/2014**

Obecné zastupiteľstvo v Petrovej Lehote

a/ ruší uznesenie č. 33/2013 zo dňa 11.12.2013

b/ rozhodlo o neuplatňovaní programovej štruktúry v rozpočte obce - dňom účinnosti novely zákona

Za: 5 Zdržal sa: 0 Proti: 0

Poslanci boli ďalej informovaní:

* O zákaze chemického posypu štátnej komunikácie, ako i miestnych komunikácií v obci, z dôvodu, že časť k.ú. Petrova Lehota patrí do ochranného písma vodného zdroja II. Stupňa
* Nakoľko poslanci informovali o nespokojnosti občanov so zásobením predajne potravín v obci, p. starosta uviedol, že ide o súkromnú podnikateľku, a obec nemôže do týchto vecí zasahovať. Možnosť by bola riešiť takúto predajňu iba v priestoroch patriacich obci a či by zrealizovanie bolo pre obec rentabilné.
* P. starosta informoval o možnosti stravovania sa občanov – dôchodcov, cez spoločnosť, ktorá by obedy privážala do obce, s tým, že tieto by si občania mali možnosť vopred objednať a potom odobrať individuálne, resp. cez blízkeho príbuzného či suseda. Formou návratiek zistiť záujem dôchodcov o túto službu
* Poslanec S. Blaho navrhol, že by bolo vhodné prekryť potok pri dolnej zástavke a túto zástavku vymeniť za presklenú, ako je v hornej časti. P. starosta uviedol, že teraz sa s touto
* úpravou a výmenou nepočíta
* poslanci ešte informovali, že niektoré svietidlá VO nesvietia, bude potrebné ich vymeniť, p. starosta informoval, že sa tak urobí v čo najkratšom čase

 Radko Rožánek

 starosta obce

Overovatelia: Pavlína Pšenková

 Ivan Laššo

Zapísala: Mišáková